Diari Oficial de la Generalitat Valenciana


Sumari del DOGV 301, del 04-11-1985 (1985/805228)

ORDRE d'11 d'octubre de 1985, de la Conselleria de Cultura, Educació i Ciència per la qual es convoca un concurs públic per a la concessió d'una beca per a catalogació de l'arxiu de la Reial Societat Econòmica d'Amics del País, de València.
------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   301

Data del DOGV
:   04-11-1985

Secció del DOGV
:   ALTRES DISPOSICIONS

Número del document
:   1985/805228


Data del document
:   11-10-1985

Organisme emissor
:   Conselleria de Cultura, Educació i Ciència

Tipus de document
:   Ordre

Ordre d'11 d'octubre de 1985, de la Conselleria de Cultura, Educació i Ciència, per la qual es convoca concurs públic per a la concessió d'una beca per a catalogació de l'Arxiu de la Reial Societat Econòmica d'Amics del País, de València.  
L'assumpció de competències transferides en matèria d'arxius a la Generalitat Valenciana segons que disposa l'article 31.6 de l'Estatut d'Autonomia, aprovat per Llei 5/82, d?1 de juliol, possibilita de posar en pràctica les mesures que duguen a una millor conservació, inventari, catalogació i utilització, conscients del valor d'aquests com a font primària de la nostra historia. Igualment aquesta intenció necessària envers el patrimoni documental, possibilitarà la intervenció de professionals en matèria d'investigació científica i arxivística.   
En virtut, i d'acord amb les competències que per Reial Decret 3066/83, de 13 d'octubre, ostenta la Generalitat Valenciana en matèria de cultura, i en ús de la Llei 5/83, de 30 de desembre, de la Generalitat Valenciana, de Govern Valencià,   
ORDENE:   
Article primer  
Es convoca un concurs públic per a la concessió d'una beca per a la realització del catàleg de l'Arxiu de la Reial Societat Econòmica de Amics del País, de València, dels anys 1876 a 1940; i s'aproven les bases per les quals es regeix aquesta convocatòria, incloses com a annex en aquesta Ordre.   
Article segon  
Aquesta beca serà sufragada amb càrrec a l'aplicació pressupostària 01.67.917.050.   
DISPOSICIONS FINALS  
Primera  
El Director General de Cultura és facultat perquè en l'àmbit de les pròpies competències, dicte les resolucions o instruccions que estime necessàries per tal de dur a terme això que disposa aquesta Ordre.   
Segona  
Aquesta Ordre entrarà en vigor el mateix dia que es publicarà al Diari Oficial de la Generalitat Valenciana.   
València, 11 d'octubre de 1985.   
El Conseller de Cultura, Educació i Ciència,  
CEBRIA CISCAR I CASABAN  
BASES PER A LA CONVOCATORIA D'UNA BECA PER A CATALOGACIO DE L'ARXIU DE LA REIAL SOCIETAT ECONOMICA D'AMICS DEL PAIS, DE VALENCIA  
Primera  
Els sol·licitants hauran de reunir les condicions següents:   
a) Ser espanyol i residir en l'àmbit de la Comunitat Valenciana.   
b) Ser llicenciat en Geografia i Historia.   
Segona  
Les sol·licituds, adreçades al Conseller de Cultura, Educació i Ciència, es presentaran al Registre General de la Conselleria, als Serveis Territorials de Cultura d'Alacant, Castelló i València o per qualssevol dels procediments que estableix l'article 66 de la Llei de Procediment Administratiu, en el termini de vint dies hàbils comptats a partir de la publicació d'aquesta convocatòria al Diari Oficial de la Generalitat Valenciana acompanyant la documentació següent:   
a) Certificació acadèmica personal que acredite d'haver obtingut la titulació corresponent, amb les qualificacions assolides per convocatòria i curs.   
b) Currículum vitae del sol·licitant.  
c) Certificat de la Reial Societat Econòmica de Amics del País, de València, permetent al peticionari de la beca l'accés a l'arxiu, si obtenia aquesta.   
d) Tota documentació que judique pertinent adjuntar-hi com a mèrit personal.   
Tercera  
La beca serà concedida per un període de sis mesos.   
Quarta  
La quantia de la beca serà de tres-centes mil pessetes (300.000) que es pagaran en sis mesos a partir de la data de la concessió i previ el lliurament d'una certificació de treball realitzat expedida pel Servei del Llibre, Arxius i Biblioteques.   
Cinquena  
L'obligació del becari consistirà en la realització del catàleg de l'Arxiu de la Reial Societat Econòmica d'Amics del País Valencià, dels anys 1876 a 1940, a les ordres conjuntes del Arxiu de la Reial Societat Econòmica i del Servei del Llibre, Arxiu i Biblioteques, i presentar tres exemplars del catàleg realitzat en la Direcció General de Cultura, tot això en el termini establert des de l'adjudicació.   
Sisena  
La beca serà incompatible amb la realització de treballs o estudis que impedesquen el compliment de l'objectiu proposat i/o la percepció d'altres beques o ajudes similars.   
Setena  
La Conselleria de Cultura, Educació i Ciència podrà suspendre la beca quan, al seu parar, hi haja per part del beneficiari, incompliment de les obligacions contretes, aisí com quan els informes de l'arxiver de la Reial Societat Econòmica d'Amics del País, de València, facen aconsellable aquesta determinació.   
Vuitena  
El treball realitzat quedarà en propietat de la Conselleria de Cultura, Educació i Ciència, la qual se'n reservarà el dret de publicació.   
Novena  
La selecció de candidats serà realitzada per una comissió qualificadora que estarà integrada per tots els components del Consell Assessor d'Arxius, que valorarà les sol·licituds tenint en compte l'expedient, la realització de cursets especialitzats en arxivística, coneixements d?història contemporània, i qualssevol altres mèrits relacionats amb la matèria objecte d'aquesta convocatòria.   
Deu  
La decisió de la comissió qualificadora es farà pública dins dels trenta dies naturals següents al del final del termini de presentació de sol·licituds.   
La comissió qualificadora podrà declarar deserta l'adjudicació d'aquesta beca.   
Las decisions de la comissió qualificadora seran inapel·lables.   
La concurrència en aquesta convocatòria suposa l'acceptació de les bases d'aquesta.   
El fet d'haver percebut aquesta beca no suposa cap tipus de relació laboral amb la Generalitat Valenciana.